text: Fremstød for el-biler i Trekantområdet
  28 april 2011 kl. 16.03
  Trekantområdet forsøger nu at give el-biler et kraftigt stød fremad.
  Som et forsøg opstilles der 30 ladestationer i seks kommuner.
  Projektet der skal sikre el-bilens gennembrud blev præsenteret i forbindelse med Trekantområdet Danmarks generalforsamling i dag.
  Hver borgmester i kommunerne Billund, Fredericia, Kolding, Vejen, Vejle og Middelfart fik efter generalforsamlingen en el-bil med hjem til sin kommune. El-bilen stilles til rådighed i to år af forsyningsselskabet  TRE-FOR. Kommunerne skal i denne periode afprøve el-bilerne i den daglige drift og blive klogere på el-bilens fordele og ulemper.
  